पाएं अपने शहर की ताज़ा ख़बरें और फ्री ई-पेपरडाउनलोड करें
कस्बां मल्लांवाला से 4 किलोमीटर दूर थाना आरिफके के अंतर्गत पड़ते गांव कमाला बोदला निवासी पंजाब पुलिस में तैनात हवलदार के घर वीरवार रात को चोरों ने धावा बोल दिया। हवलदार मल्लांवाला थाना में सहायक मुंशी के तौर पर तैनात हैं व रात पर ड्यूटी पर होने के चलते घर में उसके बूढ़े माता-पिता थे, जिसका फायदा उठाते हुए चोर घर से 36 लाख रुपए नकदी व 48 तोले सोने के गहने ले गए। शुक्रवार सुबह वृद्ध दंपत्ति ने उठकर देखा तो पुलिसकर्मी बेटे को सूचना दी। थाना आरिफके पुलिस ने मौके पर पहुंचकर जांच शुरू की। आरिफ के थाना इंचार्ज गुरिंद्र सिंह व जांच अधिकारी नरेंद्र सिंह ने बताया कि मल्लांवाला थाना में सहायक मुंशी के तौर पर तैनात हवलदार गुरविंद्र सिंह के पिता कश्मीर सिंह कमीशन एजेंट का काम करते हैं।
गुरविंद्र की रात की ड्यूटी थी व उसका दूसरा भाई अपनी पत्नी व भाभी के साथ बच्चों को ननिहाल लेकर गया था। घर में 60 वर्षीय वृद्ध कश्मीर सिंह व उसकी पत्नी थी, जो अपने कमरे में सो रहे थे। वीरवार रात चोर मेन दरवाजे की जाली को काटकर अंदर घुसे और अलमारी से 36 लाख रुपए की नकदी व 48 तोले सोने के जेवर ले गए। घर में सोया वृद्ध दंपति सुबह उठे घर का दरवाजा टूटा हुआ था। कमरों में सामान बिखरा पड़ा था। उन्होंने बेटे को फोन कर सूचना दी। थाना आरिफ के पुलिस ने मौके पर पहुंचकर फोरेंसिक टीम व फिंगर प्रिंट एक्सपर्ट को बुलाकर जांच शुरू की। सीआईए टीम भी मौके पर पहुंची। थाना आरिफके एसएचओ गुरिंद्र सिंह ने कहा कि जांच शुरू कर चोरों की तालाश की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn